《狮子岩》
宋代·缪烈

幽岩萧飒商飚起，一天灏气凉如水。
金井梧飞兰谷芳，长江浪如莼鱼美。
雁字半侧银钩欹，云光净扫光陆离。
桂花岩下午满枝，随意催送到书帷。
碧潭烟敛琉璃滑，素娥乘鸾下天阙。
清晖深射水晶宫，虚明澄澈蛟龙窟。
上下天光一镜浮，冰轮碾破一天秋。
今来古往事悠悠，月自升沈水自流。

作者简介：缪烈，字允成，福安（今属福建）人。国子上舍生，理宗嘉熙二年（一二三八）进士（《淳熙三山志》卷三二），授福州教授。迁秘书省正字。有《仲山集》，已佚。清乾隆《福建通志》卷五一有传。